Тылсымлы дуслык
                                                                      (Әкият)
    Бер урманда яшәгән ди Тычкан баласы. Аның дуслары булмаган.
     Бервакыт аңа шундый хәбәр килеп ирешкән:имеш,күрше урманда чикләвек агачы үсә һәм аннан курай ясап була икән.Кем дә кем шул курайда уйный,шул дуслар таба,янәсе.
   Икенче көнне иртүк Тычкан баласы шул урманга юл тоткан.Бик озак эзләгән ул бу чикләвек агачын,ләкин тапмаган.Йөри торгач,караңгы төшкән.Тычкан баласы бер агачка терәлгән дә  елап җибәргән.Кинәт  агач шыгырдап куйган һәм куыштан аңа ике сары күз күренгән.Тычкан баласы бик курыккан.Куыштан песи баласы килеп чыккач,бөтенләй коелып төшкән.”Курыкма,мин сиңа тимим.Агачка менмәкче идем,тәпиемә шырпы керде.Миңа булыш,зинһар!”-дигән Песи баласы.
[bookmark: _GoBack]  Инде качарга җыенган Тычкан Песи баласының бу сүзләреннән соң туктап калган,яңа танышына булышкан һәм үзенең  зарын сөйләп биргән.Песи баласы агач  куышыннан тылсымлы йомгак алган һәм Тычкан баласына чикләвек агачын табарга булышкан.Алар  бергәләп тылсымлы курай ясаганнар һәм җырлар җырлаганнар.
   Бу җырларны барлык урман җәнлекләре ишеткән,песи һәм Тычкан баласы янына җыелганнар.Шулай итеп,Тычкан баласы бик күп дуслар тапкан.

